PALVEKOOL
19. Palve, mis toob uskmatud päästele
Tänases Palvekoolis räägime, kuidas kedagi päästele palvetada.
Kuidas palvetada kellegi eest, kes veel ei tunne Jeesust Kristust.
Selle juurde tuleme kohe tagasi.
Kõigepealt vaatame üht Jumala nime ning see on Jeshua, Pääste.
Kreekakeelne Jesus on heebrea keeles Joshua
ehk Y'shua või Yeshua, mis omakorda koosneb kahest sõnast:
"Yeho", mis tuleb nimest Yahweh,
ja "shua", mis tähendab "päästa meid".
Kokkuvõttes on Jeesuse nimi "Jumal, päästa meid!",
Jumala Päästja, mis on tõsi, sest Jeesus oli Jumal,
kes sai inimeseks, et meid päästa.
"Ta toob ilmale poja ning sina paned talle nimeks Jeesus,
sest tema päästab oma rahva nende pattudest."
Matteuse 1:21.
Kyrios tähendab Issand ja see on kreeka vaste sõnale Adonai.
See on Jumala tiitel, mis otseselt seotud Tema nimega Jahve
ja nimega Jeesus, kes on Jumala Poeg.
Seda kasutatakse Vana Testamendi tekstides Jeesuse Kristuse kohta.
"Kui sa oma suuga tunnistad, et Jeesus on Issand (Kyrios),
ja oma südames usud, et Jumal on ta üles äratanud surnuist,
siis sind päästetakse,
sest südamega usutakse õiguseks, suuga aga tunnistatakse päästeks.
Pühakiri ütleb: "Ükski, kes usub temasse, ei jää häbisse."
Ei ole ju erinevust juudi ja kreeklase vahel,
sest seesama Issand on kõikide Issand (Kyrios),
rikas kõikide heaks, kes teda appi hüüavad.
Sest igaüks, kes hüüab appi Issanda (Kyrios) nime, päästetakse."
Roomlastele 10:9-13.
Yeshua, kes on Päästja, tahab end sulle täna ilmutada.
Kuidas kuulutada evangeeliumi head sõnumit
ning palvetada keegi päästele?
Evangeeliumi kuulutamine ja jüngrite tegemine oli ülesanne,
mille Jeesus Kristus andis meile.
Ta õpetas meile, kuidas inimesi usule tuua.
Ta käskis kuulutada rõõmusõnumit
ning teha kõik rahvad Tema õpilasteks ja järgijateks.
Selleks, et teha rahvaid järgijateks, on vaja palvetada.
Aastaid tagasi otsustasime sõbraga saada minu juures kokku,
et hakata oma naabrite eest palvetama.
Mu sõber töötas postkontoris ning tõusis vara.
Küsisin, kas alustame kell 6, kuid ta vastas, et see liiga hilja.
Muidugi pidime ta töö pärast alustama kell 5.
Meil oli varane hommik.
Palusime naabrite ja sõprade eest.
Tahtsime alustada Alfa-kursusega ning palusime Jumalat,
et Ta valmistaks nende südamed ja aitaks rahvast kursusele kutsuda.
Mõned päevad hiljem helises uksekell ning üks mu naaber,
kes oli sügavalt new age liikumises, tuli suhkrut laenama.
Hakkasime rääkima ning ta mainis mõnda vaimset teemat
ja mina ütlesin, et meil algab varsti kristlik Alfa-kursus.
Ainult seda ütlesingi.
Nädala pärast saime sõbraga taas kokku
ja palvetasime, kuidas inimesteni jõuda.
Istusime minu juures aias ning planeerisime.
Äkki tormas sisse üks kangematest naabritest ja kuulutas:
"Me tahame ka sellele kursusele!"
Me polnud veel kedagi kutsunudki, mainisin seda vaid tollele naisele,
kuid tema oli käinud ringi ja kutsunud rahvast kursusele.
Ma pole isegi kindel, kuidas see kutse kõlas.
Esimene oli juba kohal, kui alles mõtlesime kutsumisele.
Kui hakkad palvetama, hakkavad asjad juhtuma.
Sel alfakursusel said inimesed päästetud
ja Jeesuse Kristuse hea sõnum puudutas neid.
Kristlaste salarelv on palve.
Kui palvetame päästmata inimeste eest,
siis on nende silmad kaetud.
Nad on pimeduses ja pimestatud.
Saatan on nad pimedaks teinud, et nad ei näeks evangeeliumi valgust.
Seepärast peame selle pimeduse ja uskmatuse minema palvetama
ning külvama neisse Jumala Sõna, et see võiks hakata kasvama.
Avastasin, et palve on Jumala riigi salarelv.
See on nagu rakett, mille võib välja tulistada kuhu iganes.
See lendab välja mõtte kiirusel ning tabab alati sihtmärki.
See pole kõik.
Saatanal pole selle relva vastu mingit kaitset.
Tal pole palve-tõrje mürske, mis saaks neid peatada.
Kui palvetame kellegi eest, kes pole päästetud,
siis teleka ees võivad nad kanalit vahetada,
kuid sinu palve on kui juhitud robot, mis on täis armastust, väge ja ilmutust
ning mis tahab tabada su ümbruskonna inimesi.
Kui palvetad, hakkab midagi juhtuma.
Hulga aastate eest kogunesime 10 noormehega palvetama.
See oli noortegrupp.
Me ei tulnud filmi vaatama vaid palvetama ühte poissi vabaks.
Olime just õppinud nõusolekupalvet ja hakkasime koos palvetama.
Palusime Jeesuse nimel, et see poiss saaks päästetud.
Hüüdsime Jumala poole ja pidasime vaimset sõda,
palvetasime keeltes ja palusime: "Eemalda kate ta silmilt.
Pane ta südamesse nälg, kohta teda oma armastusega!
Palume, et ta näeks öösel unes ning mõtleks Su peale!"
Kui olime 1,5 tundi palvetanud,
tundsime, et enam polnud midagi palvetada
ning olime asjaga valmis saanud.
Keegi oleks nagu voolu välja lülitanud.
Hommikul kuulsime uudiseid.
Ta helistas mitmele meist ja ütles: "Te ei tea, mis juhtus!
Eile kell 20.40 panin teleka kinni
ja võtsin Piibli, sest tundsin, et pean seda lugema.
Hakkasin palvetama ja mõistsin,
et mul pole rahu Jumalaga ning sain päästetud!
Võtsin kell 20.40 Jeesuse oma kodus vastu.
Vaatasime kella ja meenutasime, mis kell me palve lõpetasime.
See oli 20:40!
Seega sa saad oma grupiga ka inimesi palves päästele tuua,
nagu muiste põhjamaade ärkamisaegadel.
Te saate nõusolekupalves inimesi Jumala riiki sünnitada,
nii et nad saavad ilmutuse ja võtavad vastu Jumala armastuse.
Ole see, kes palvetab inimesi vabaks ja Jumala riiki.
On olemas vaimsed seadused, mis kehtivad.
Näiteks sidumine ja lahtipäästmine, sulgemine ja avamine.
Palumist, otsimist ja koputamist sa tead.
Annan sulle veel mõne näpunäite.
Olemas on üks 30-päevane palve päästmata inimeste eest.
Kirjuta kaardile kolm nime ja palveta nende eest 30 päeva.
Võid isegi paastuda.
Samas püüa nendega selle 30 päeva jooksul kohtuda,
teha midagi koos ning näidata neile Jumala armastust.
30 päeva möödudes jaga neile evangeeliumi, tunnista julgelt,
kuidas saada päästetud ja kuidas seda paluda.
Oleme näinud väga paljusid saamas sel viisil päästetud.
30 päeva palvet kolme töökaaslase, sugulase või sõbra eest.
Kohtu nendega nii palju kui võimalik,
teeni neid Jumala armastusega, kuidas vaid saad
ja kui 30 päeva möödas, jaga neile evangeeliumi.
Näed sel juhul, kui paljud kohtuvad Issanda ja Päästjaga.
Jumal armastab inimesi ja Ta suri ristil avasüli.
Jeesus Kristus ütles, et tee Isa juurde on nüüd avatud.
Elav tee Jeesuse Kristuse kaudu.
Hakka inimesi teenima,
sest see on ülesanne, mille Ta meile jättis -
misjonikäsu teha kõik rahvad Tema järgijateks
ning rääkida neile evangeeliumi head sõnumit.
Ole see palvetaja, kes puhastab nende tee,
teenib neid ja juhatab nad Issanda juurde.
Jumal õnnistagu sind, kui jagad oma sõpradele Jumala südant.
Tänane ülesanne: Jeshua, maailma Päästja
Tema tahab end sulle ilmutada, et sinust saaks eestpalvetaja.
Julgustan sind alustama seda 30-päevast palvet
ja teenimist, mille järel räägid evangeeliumi.
Tee seda oma kolme lähima inimese heaks.
Lõpetan ühe julgustava looga.
Šotimaa läänerannikul asub Hebriidide saarestik.
1949-1952 levis seal võimas vaimulik ärkamine.
Miks just neil tibatillukestel saartel, mis oli neis erilist?
Seal oli kaks eakat daami ja noori diakoneid, kes hüüdsid
alandlikkuses Jumala poole ja muutsid õhkkonna.
Christine ja Peggy Smith olid üle 80a vanad ja ihulikult nii nõrgad,
et nad ei jaksanud alati kogudusse minna,
kuid see neid ei peatanud.
Nad hoidsid kodus alal sellist palve ja ülistuse õhkkonda,
et kohtusid Jumalaga ja said palvekoorma saare noorte pärast,
kuna noored olid evangeeliumi suhtes ükskõiksed.
Ühel õhtul andis Issand palves neile tõotuse - Jesaja 44:3.
Õhtul tabas neid Jumala Vaim sõnadega Psalmist 24:3-4:
"Kes tohib minna Issanda mäele
ja kes tohib seista ta pühas paigas?
See, kes süütu kätelt.."
Nad pöördusid ja Püha Vaim liikus seal küünis uuel ja tugeval moel.
Saabus Duncal Campbell, et seal 10 päeva jutlustada.
Ta jutlustas 3 aastat ja nägi 75% saareelanike pöördumist.
Milline muutus!
Palvemõõk avab kõik uksed.
Ärkamine tuleb sinu juurde.
Kristliku meedia arendamine nõuab vahendeid.
Imetlen Taevas TV7 stuudiote ja personali tööd
ning nende pühendunud südameid.
Siewert Öholm rääkis, kui vaimustuses ta oli,
kui nägi nende tehnilist taset ja kõrget professionaalsust.
Kutsun sind üles aitama ja annetama selle töö heaks.
Tee seda juba täna ja külva oma seemned välja,
et see võiks kanda sel lõpuajal vilja.
Jumal õnnistagu sind ja su andi.
Tõlge: Riina Aasa